Diari Oficial de la Generalitat Valenciana


Sumari del DOGV 5000, del 06-05-2005 (2005/4813)

RESOLUCIÓ de 27 d'abril de 2005, del conseller de Sanitat, per la qual s'anuncia convocatòria pública per a la provisió de la plaça de director mèdic del centre de despesa d'Atenció Especialitzada Hospital Dr. Moliner de Serra dependent de la Conselleria de Sanitat, pel procediment de lliure designació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5000

Data del DOGV
:   06-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/4813


Data del document
:   27-04-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * concurs administratiu
    * director d'empresa

RESOLUCIÓ de 27 d'abril de 2005, del conseller de Sanitat, per la qual s'anuncia convocatòria pública per a la provisió de la plaça de director mèdic del centre de despesa d'Atenció Especialitzada Hospital Dr. Moliner de Serra dependent de la Conselleria de Sanitat, pel procediment de lliure designació. [2005/X4813]
  
Segons que disposa el Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de places de personal estatutari al servici d'institucions sanitàries de la Generalitat Valenciana, en relació amb el que establix el Decret 186/1996, de 18 d'octubre, del Govern Valencià, pel qual s'aprova el Reglament sobre Estructura, Organització i Funcionament de l'Atenció Especialitzada de la Conselleria de Sanitat i Consum, modificat en part pel Decret 47/2000, de 17 d'abril, del Govern Valencià, resolc convocar, pel procediment de lliure designació la plaça de director mèdic del centres de despesa d'Atenció Especialitzada Hospital Dr. Moliner de Serra dependent de la Conselleria de Sanitat amb subjecció a les bases següents bases de la convocatòria:
  
1. Característiques generals
  
1.1 Les funcions que s'han de fer en les places de director mèdic dels centres de despesa d'Atenció Especialitzada són les que s'establixen en l'article 12 del Decret 186/1996, de 18 d'octubre, del Govern Valencià, pel qual s'aprova el Reglament sobre Estructura, Organització i Funcionament de l'Atenció Especialitzada de la Conselleria de Sanitat i Consum.
  
1.2 El règim retributiu és el que fixa la Llei 11/2000, de 28 de desembre, de mesures fiscals, gestió administrativa i financera i de l'organització de la Generalitat Valenciana amb els seus corresponents increments salarials segons preveuen les successives lleis de pressupostos.
  
1.3 L'exercici del lloc és incompatible amb l'exercici de qualsevol altra activitat pública o privada, segons que preveu la legislació vigent sobre incompatibilitats del personal al servici de les administracions públiques. No obstant això, pot fer activitat assistencial no retribuïda en el seu centre, segons la titulació que tinga.
  
2. Requisits dels aspirants.
  
2.1 Tindre la nacionalitat espanyola o de qualsevol altre estat membre de la Unió Europea, així com d'aquells estats als quals, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què esta es troba definida en el Tractat Constitutiu de la Unió Europea, o ostentar este dret segons que preveu el Decret 543/2001, de 18 de maig.
  
2.2 Estar en possessió de titulació necessària en relació amb les característiques del lloc a què concursen, de conformitat amb el que disposa l'article 12 del Decret 186/1996, de 18 d'octubre, del Govern Valencià, pel qual s'aprova el Reglament sobre Estructura, Organització i Funcionament de l'Atenció Especialitzada de la Conselleria de Sanitat i Consum, modificat en part pel Decret 47/2000, de 17 d'abril, del Govern Valencià, així com tindre capacitat adequada per a l'exercici del càrrec.
  
2.3 Tindre la condició de personal estatutari amb plaça en propietat dels Servicis de Salut, de funcionari de carrera inclòs en l'àmbit d'aplicació de la Llei 30/1984, de 2 d'agost, de Mesures per a la Reforma de la Funció Pública, i de les lleis de la Funció Pública de les comunitats autònomes, així com del personal laboral fix de la Generalitat, i en este cas quedaran en la situació administrativa que els corresponga.
  
No obstant, podrà concórrer-hi també simultàniament personal alié a l'administració que tinga els requisits anteriorment enunciats a fi que l'administració puga comptar amb un major i heterogeni nombre d'aspirants que concórreguen en condicions d'igualtat al present procés de provisió de places. La provisió s'efectuarà segons el règim laboral d'Alta Direcció regulat en el Reial Decret 1.382/1985, d'1 d'agost.
  
2.4. No trobar-se inhabilitat per a l'exercici de funcions públiques, professionals o de la Seguretat Social.
  
3. Presentació de sol·licituds.
  
3.1 Els interessats que vulguen participar en la convocatòria, han d'omplir una sol·licitud que s'ajuste necessàriament al model que consta com a annex I, i la dirigiran a la Conselleria de Sanitat, Servici de Selecció i Provisió de Llocs. C/ Misser Mascó, núm. 31, 46666 València.
  
3.2 El termini de presentació de sol·licituds és de 20 dies hàbils comptats a partir del següent al de la publicació de la present resolució en el Diari Oficial de la Generalitat Valenciana.
  
3.3 En la sol·licitud es consignaran les dades següents:
  
- Dades personals.
  
- Currículum professional, que inclou preferentment els mèrits acadèmics i/o experiència professional en l'exercici de càrrecs directius en institucions sanitàries o lloc de treball amb funcions semblants a què es concursa.
  
- Memòria explicativa de les línies fonamentals i objectius a seguir en la plaça que se sol·licite.
  
4. Procediment de selecció
  
4.1. Una vegada recopilades totes les sol·licituds en la Direcció General de Recursos Humans, es realitzarà la valoració de documents aportats pels concursants. La valoració la du a terme una comissió de valoració constituïda per a això i integrada per:
  
Titulars:
  
- President, 4 vocals (dos d'ells proposats per les organitzacions sindicals en els termes que es fixen en els pactes a què es referix la Llei 9/1987, de 12 de juny) i secretari.
  
Suplents: els mateixos.
  
4.2. Després de la valoració dels candidats realitzada per la comissió de valoració a través dels currículums aportats, pot fer-se, si és el cas, l'entrevista personal. Finalitzada la selecció, el director general de Recursos Humans elevarà la proposta de nomenament al conseller de Sanitat perquè la resolga.
  
5. Barem de mèrits.
  
Valoració del treball fet. L'exercici de llocs de treball que guarden similitud amb el contingut tècnic i especialització del lloc sol·licitat.
  
Realització i valoració d'una memòria del lloc de treball sol·licitat. La memòria consistirà en una anàlisi del lloc de treball sol·licitat, les seues característiques, condicions, mitjans necessaris, propostes de millora en el desenvolupament de les funcions i totes aquelles altres qüestions que l'aspirant considere d'interés o importància. La seua extensió no pot excedir els 20 folis.
  
Entrevista, de caràcter potestatiu, a la que es fa referència en el punt 4.2. de la present convocatòria. Es realitzarà davant de la comissió avaluadora una entrevista. L'entrevista serà pública i es farà en acte únic o en el menor nombre de sessions necessàries amb la menor dilació possible en el temps. En l'entrevista es comprovaran i valoraran els coneixements del lloc de treball sol·licitat, així com l'aptitud, eficàcia i experiència professional de l'aspirant i totes les circumstàncies que es necessiten per al millor desenvolupament de les funcions. Es valorarà, a més, la capacitat d'iniciativa, productivitat i nivell de responsabilitat de l'aspirant.
  
6. Resolució i adjudicació de la plaça.
  
6.1 La convocatòria podrà ser declarada deserta, per acord motivat, quan no hi concórreguen sol·licitants idonis per al seu exercici.
  
6.2 En el cas que els concursants triats renunciaren al càrrec abans de la presa de possessió, el director general de Recursos Humans de la Conselleria de Sanitat formularà una nova proposta de nomenament.
  
6.3 Les persones que hagueren sigut seleccionades per a ocupar el lloc objecte de la present convocatòria quedaran en la situació administrativa que els corresponga segons la seua vinculació i règim jurídic de procedència. Si no en tenen, subscriuran amb la Conselleria de Sanitat un contracte laboral especial d'alta direcció de caràcter temporal.
  
6.4 El personal nomenat per a l'exercici d'un lloc de treball, per lliure designació pot ser cessat discrecionalment per l'autoritat que va acordar el seu nomenament.
  
7. Recursos
  
La present convocatòria, les seues bases i tots els actes administratius que siguen dictats per a dur-la a terme, poden ser impugnats pels interessats, per mitjà de la interposició del recurs contenciós administratiu davant el jutjat contenciós administratiu que corresponga al seu domicili o davant la seu del jutjat contenciós administratiu de la ciutat de València, a la seua elecció, en el termini de dos mesos, comptats a partir de la publicació de l'acte recorregut, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 14 i 46 de la llei 29/1998, de 13 de juliol, reguladora de la Jurisdicció Contenciosa Administrativa.